1Akienyo sudaro-sudaro, badowa-lah untuak kami. Badowalah su-payo barito nan dari Tuhan, dapek taruih tasebar jo sacaro nan capek, sarato ditarimo jo sacaro nan elok, samo jo bakcando nan lah tajadi di angkau dulu. 2Sarato dowakan pulo-lah, supayo Allah malinduangi kami dari urang-urang pangacau nan ja-hek. Dek karano, indak kasadonyo urang doh nan picayo kabake barito nan dari Tuhan tu. 3Tapi, Tuhan indak barubah ati. Baliau ka manguwaikkan angkau, sa-rato ka malinduangi angkau dari Si Jahek. 4Nan kami picayo sapanuah-nyo kabake Tuhan tantang parkaro angkau, baraso angkau sadang ma-ngarajokan, sarato ka taruih manga-rajokan, apo nan lah kami sarankan kabake angkau. 5Mudah-mudahan, Tuhan mam-bimbiang angkau untuak labiah ma-ngarati, baraso Allah mangasiahi angkau, sarato bi tawu pulo, baraso Isa Almasih mambari kataguahan ati kabake angkau. 6Oih sudaro-sudaro, ateh namo ku-waso Tuhan Isa Almasih, kami ma-marentahkan, supayo angkau man-jauahi kasadonyo sudaro nan iduik bamaleh-maleh, sarato nan indak ma-ikuik-i sagalo ajaran nan lah ka-mi barikan kabake inyo tu. 7Angkau sandiri bi tawu, baraso angkau mus-ti ma-ikuik-i tuladan dari kami. Ka-mi indak bamaleh-maleh doh, kutiko kami barado di tangah-tangah ang-kau. 8Kami indak ado doh mamakan makanan urang nan indak babayie. Tapi sabaliaknyo, siang malam kami bakarajo kareh, supayo kami indak manjadi baban dek siapo pun juwo di antaro angkau. 9Kami mampabuwek nan baitu, indak doh dek karano ka-mi indak ba-hak manuntuik supayo angkau manolong kami, tapi, dek ka-rano kami niyo manjadi tuladan dek angkau. 10Pado wakatu kami sadang barado di tangah-tangah angkau ju-wo lai, kami lah mambari paratua-ran nan bakcando iko, ”Urang nan in-dak namuah bakarajo, indak buliah makan.” 11Kami mangatokan bakcando iko, dek karano kami mandanga, bara-so ado urang di antaro angkau nan iduik bamaleh-maleh. Inyo tu indak bi mangarajokan sabuwah alah juwo, salain dari sibuk mancikarauwi uru-san urang lain. 12Ateh namo kuwaso Tuhan Isa Almasih, kami parentah-kan urang-urang tu, sarato jo mam-paringekkan, supayo inyo tu bi ba-karajo jo sacaro nan tanang, sarato mancari napakah untuak iduik inyo tu sandiri. 13Tapi, nan angkau basumangaik-lah taruih babuwek baiak. 14Mung-kin, isuak ado urang nan indak namuah ma-ikuik-i apo nan kami ka-tokan dalam surek ko. Ingek-ingek-lah taradok urang nan bakcando itu, sarato jan bagawua jo inyo, supayo inyo buliah tawu diri. 15Tapi, janlah dipabuwek inyo sabagai musuah; an-daklah inyo dinasiyaik-i sabagai su-rang sudaro. 16Tuhan, adolah tampaik asa tanang santoso kito. Mudah-mudahan, Baliau tatauk mambarikan kabake angkau, ta-nang santoso dalam sagalo parkaro. Mu-dah-mudahan, Tuhan manyaratoi suda-ro kasadonyo. 17Salam dari ambo, Paulus. Ambo sandiri nan manulihkan bagian nan iko. Ikolah tando nan ambo bari di satiyok surek nan ambo buwek. 18Mudah-mudahan, Tuhan kito Isa Almasih, mambarakaik-i sudaro ka-sadonyo. Salam aromaik dari kami, Paulus
min_Latn